Den internasjonale delen av fakkelstafetten til sommer-OL 2008

Den internasjonale delen av fakkelstafetten til sommer-OL 2008 ble møtt med demonstrasjoner allerede før den hadde begynt, på selve tenningen i Olympia og dette fortsatte med spesielt store demonstrasjoner i London og Paris.

Ruten

Utenfor Fastlands-Kina
Den annonserte ruten vil bære fakkelen gjennom følgende steder, fra mars til mai 2008, før de siste etapper i Fastlands-Kina:
450px|center|thumb|Fakkelstafetten 2008. Den opprinnelige Taiwanruten vist i rød.
 Dato  By  Land 25. mars  Olympia   30. mars  Aten 31. mars  Beijing   2. april  Almaty   3. april  Istanbul   5. april  St. Petersburg   6. april  London   7. april  Paris   9. april  San Francisco   11. april  Buenos Aires   13. april  Dar-es-Salaam   14. april  Muskat   16. april  Islamabad   17. april  New Delhi   19. april  Bangkok   21. april  Kuala Lumpur   22. april  Jakarta   24. april  Canberra   26. april  Nagano   27. april  Seoul   28. april  Pyongyang   29. april  Ho Chi Minh-byen   2. mai   Hongkong   3. mai   Macao

Den planlagte ruten omfattet opprinnelig også stopp i Taipei mellom Ho Chi Minh-byen og Hongkong, men det oppsto disputt i Beijing og Taipei over språket som ble brukt for å beskrive om det var en internasjonal eller nasjonal del av ruten. Selv om de olympiske komitéer i Folkerepublikken og Taiwan oppnådde enighet, grep regjeringene i Kina og Taiwan inn og hevdet at dette kunne tolkes som å plassere Taiwan på samme nivå som Hongkong og Macao, som de protesterte mot.

Politiske demonstrasjoner mot kinesiske myndigheter
Se utdypende artikkel: Olympiske leker og politikk

Internasjonale organisasjoner også innenfor idretten varslet allerede før Fakkelstafetten til sommer-OL 2008 sin kritiske holdning overfor Kinas brudd på menneskerettigheter, og at disse forhold ville bekjentgjøres ved demonstrasjoner under alle deler av Sommer-OL 2008.

Demonstrasjoner i Olympia
Like etter at fakkelen var tent i Olympia 24. mars, klarte tre franske demonstranter fra pressefrihetsorganisasjonen Reportere uten grenser å ta seg frem til området for å demonstrere akkurat da sjefen for Beijing-OLs organisasjonskomité, Liu Qi, skulle holde en direkteoverført fjernsynstale. Adresseavisen: Demonstrasjoner under tenning av OL-ild , 24. mars 2008 En av demonstrantenen bar et oppslag der det stod: «Boikott landet som tramper på menneskerettighetene». En annen demonstrant kom å så langt at han prøvde å gripe mikrofonen fra Liu, mens han ropte «Frihet, frihet!» fra den tribunen der blant annet lederen for Den internasjonale olympiske komité (IOK), Jacques Rogge, satt.
Demonstrasjonen ble aldri vist på kinesisk fjernsyn eller omtalt i kinesisk media, en kinesisk avis China Daily skrev blant annet at dette var «En perfekt start på veien mot gull». VG: Dette skjedde aldri, ifølge kineserne, 25. mars 2008 Etter tenningen av fakkelen spådde en talsmann for det kinesiske utenriksdepartementet at fakkelstafetten ville foregå uten videre problemer.

Demonstrasjoner i London
Flere britiske kjendiser takket nei til å løpe med fakkelen i sympati og støtte med tibetanernes kamp mot det kinesiske styret i Tibet. Steve Redgrave, som har vunnet fem olympiske gull i roing var en av de som takket nei. Dagbladet: Forsøker å slukke OL-fakkelen i London, 6. april 2008

Den 6. april 2008 kl 10.30 britisk tid gikk OL-ilden fra Wembley Stadion gjennom London beskyttet av 2 000 politifolk, da 500 demonstranter markerte sin motstand mot Kinas behandling av demonstrantene i Tibet. Minst 35 personer er arrestert, en ble lagt i bakken etter flere aksjonister prøvde å stjele fakkelen og nesten klarte det. To andre ble arrestert etter at de prøvde å slukke flammen ved å sprute med et brannslukningsapparat. Aftenposten: Demonstrerer mot OL-ilden, 6. april 2008 Etter fem mil gjennom London kom ilden frem kl. 18 til konsertscenen O2 i Greenwich, før ilden fraktes videre til Paris. Det var også mindre sammenstøt mellom pro- og anti-demonstranter på Trafalgar Square. VG: Demonstranter nær ved å slukke OL-ilden, 6. april 2008

Demonstrasjoner i Paris
Allerede før flammen ankom Frankrike 7. april, var det samlet hundrevis av demonstranter ved Eiffeltårnet, der startskuddet for løpet i den franske hovedstaden skulle være. VG: - OL-ilden slukket i Paris, 7. april 2008 Flere demonstranter ble arrestert av de vel 3 000 politifolkene allerede før stafetten tok til. VG: OL-ilden i Paris - flere aktivister pågrepet, 7. april 2008 Rundt 80 personer skulle løpe med fakkelen på den 28 kilometer lange ruten. Etterhvert tvang de store omfattende demonstrasjonene OL-tjenestemennene til å slukke OL-fakkelen fire ganger, og plassere OL-ilden i sikkerhet på en følgebuss. Etterhvert ble den siste delen av fakkelstafetten i Paris avlyst på grunn av urolighetene, og etter oppfordring fra kinesiske myndigheter. Aftenposten: Fakkelstafetten i Paris avlyst, 7. april 2008 Demonstranter klarte også å henge opp en svart versjon av OL-flagget, der de fargede ringene er erstattet med håndjern som er låst i hverandre, både på Eiffeltårnet, Notre-Dame. Dagbladet: Politiet stopper fakkelbæringen i Paris, 7. april 2008 Fra rådhuset i Paris vaiet også det samme flagget, og borgermesteren i Paris, Bertrand Delanoë, valgte å avlyse sitt møte med fakkelstafetten.

Demonstrasjoner i San Francisco
Fakkelen kom til San Francisco den 9. april 2008. En tredjepart av befolkningen i San Francisco er kinesisk-amerikanere og mange utvandret kinesere, deriblant frihetskjempere for Tibet, Darfur og den religiøse sekt Falun Gong, som planlegger å protestere. Allerede dagen før fakkelstafetten kom til byen, ble det demonstrert der, blant annet med at tre pro-Tibet-aktivister klatret opp på kablene på Golden Gate Bridge og hengte opp bannere som sa «Ingen Olympisk fakkel i Tibet» og «Én verden, én drøm, Fritt Tibet 08» (som spilte på Beijing-OLs offisielle slagord «Én verden, én drøm»). Nettavisen: Kina-protest på Golden Gate Bridge , 7. april 2008
Noen timer før fakkelstafetten i San Francisco skulle ta til, kom det til mindre sammenstøt mellom OL-fans og pro-Tibet-aktivister, da pro-Tibet-aktivister med tibetanske flagg ble angrepet og forsøkt jaget fra McCovey Cove, der stafetten etter planen skulle begynne. Nettavisen: Ny OL-floke i San Francisco , 9. april 2008 Ruta ble kortet ned til det halve og fakkelen ble i deler av ruta fraktet med buss og båt for å unngå demonstrantene. Protestopptoget i forkant av etappene omfattet taler av Desmond Tutu og Richard Gere. Avslutningsseremonien ved Justin Herman Plaza ble flyttet til San Francisco International Airport, der fakkelen skulle flys videre til Buenos Aires.  Det ble også kjent at en av fakkelbærerne hadde demonstrert ved å ikle seg det tibetanske flagget, før hun ble fjernet fra følget av de kinesiske sikkerhetssoldatene som passet på fakkelen. Dagbladet: Fakkelbærer smuglet Tibet-flagg inn i stafetten, 10. april 2008

Demonstrasjoner i Buenos Aires
Argentinske aktivister sa de planla overraskelser i Buenos Aires når fakkelen passerer der på fredag. Organisasjonene sa at de ikke ville forsøke å slukke flammen, slik som i Paris og London. «I want to announce that we will not put out the Olympic torch,» sa pro-Tibet aktivist Jorge Carcavallo. «We'll be carrying out surprise actions throughout the city of Buenos Aires, but all of these will be peaceful.» Blant andre annonserte aktiviteter vil det arrangeres en alternativ marsj som vil gå fra Obelisk til rådhuset.
Diego Maradona ble spurt om å være fakkelbærer, men valgte å trekke seg i aller siste liten, angivelig for å unngå kontroversen rundt stafetten Aftenposten: Vannballonger mot OL-fakkelen, 11. april 2008 Demonstranter skal også ha kastet minst tre vannballonger mot fakkelstafetten, uten at disse traff målet..

Dar-es-Salaam
Fredsprisvinner Wangari Maathai varslet 11. april at hun trakk seg som fakkelbærer på grunn av menneskerettighetsspørsmål, blant annen Kinas holdning til Sudan og Darfur. VG: Nobelprisvinner Maathai vil ikke bære OL-ilden, 11. april 2008

Demonstrasjoner i New Delhi
180 tibetanske demonstranter ble arrestert i Mumbai dagen før fakkelstafetten skulle ankomme New Delhi, da de forsøkte å storme det kinesiske konsulatet. Aftenposten: Tibetanere arrestert i OL-protest i India, 17. april 2008

Demonstrasjoner i Jakarta 
Indonesisk politi brøt opp en demonstrasjon utenfor stadionet der stafetten skulle foregå fullstendig avstengt for publikum, og nærmere 10 personer ble arrestert. VG: Politiet slo ned på OL-protester i Indonesia, 22. april 2008

Demonstrasjoner i Canberra
Før stafetten ankom, brøt det ut sammenstøt mellom kinesiske støttedemonstranter og pro-tibetanske demonstranter, og minst fem personer ble arrestert. Nettavisen: Fakkelstafett startet med slåsskamp , 24. april 2008 Det var også fredelige demonstrasjoner ved den kinesiske ambassaden. Det oppstod også tumulter mellom det australske politiet og de kinesiske vaktene på fakkelstafetten, da de sistnevnte ble vist vekk av politiet. VG: Flere arrestert under OL-stafett i Australia, 24. april 2008

Demonstrasjoner i Nagano
Et større buddhist-tempel i Nagano nektet at en skulle bruke tempelet som startpunkt for stafetten, både av sikkerhetsmessige grunner og på grunn av uroen i Tibet. BBC News: Japan temple rejects torch relay, 18. april 2008
Trass i stor sikkerhet ble fire prokinesiske demonstranter skadd i en slåsskamp nær byens togstasjon, en demonstrant som forsøkte å ta seg fram til fakkelen ble arrestert, og gjenstander ble kastet mot fakkelen. Nettavisen: Jernring rundt OL-ilden , 26. april 2008

Demonstrasjoner i Seoul
Det brøt ut mindre sammenstøt mellom prokinesiske og anti-kinesiske demonstranter i Seoul, like etter at fakkelstafetten hadde begynt i byen. Reuters: Torch faces S.Korea protests, festivities in North, 27. april 2008 En nordkoreansk demonstrant forsøkte å sette fyr på seg selv i protest mot deportering av nordkoreanske flyktninger fra Kina, men forsøket ble stoppet av politiet. Dagbladet: Forsøkte tenne på seg selv i protest mot Kina, 27. april 2008

Se også
 Fakkelstafetten til sommer-OL 2008
 Fakkelstafetten til OL
 Den olympiske ild
 Olympiske leker og politikk
 Sommer-OL 2008
 Opptøyene i Tibet 2008

Referanser

Eksterne lenker
  BBC News: Flashpoints on the torch route

Kategori:Sommer-OL 2008